CELEX: 62018CB0293
Language: sk
Date: 2019-03-19 00:00:00
Title: Vec C-293/18: Uznesenie Súdneho dvora (druhá komora) z 19. marca 2019 (návrh na začatie prejudiciálneho konania, ktorý podal Tribunal Superior de Justicia de Galicia — Španielsko) — Sindicato Nacional de CCOO de Galicia/Unión General de Trabajadores de Galicia (UGT), Universidad de Santiago de Compostela, Confederación Intersindical Gallega (Návrh na začatie prejudiciálneho konania — Sociálna politika — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložky 2 a 3 — Pojem „pracovník na dobu určitú“ — Doložka 4 — Zásada zákazu diskriminácie — Porovnateľnosť situácií — Odôvodnenie — Náhrada pri vypovedaní pracovnej zmluvy na dobu neurčitú z objektívneho dôvodu — Nepriznanie náhrady po skončení preddoktoranskej pracovnej zmluvy na dobu určitú)

19.8.2019   
            
            
               SK
            
            
               Úradný vestník Európskej únie
            
            
               C 280/11
            
         
      Uznesenie Súdneho dvora (druhá komora) z 19. marca 2019 (návrh na začatie prejudiciálneho konania, ktorý podal Tribunal Superior de Justicia de Galicia — Španielsko) — Sindicato Nacional de CCOO de Galicia/Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      (Vec C-293/18) (1)
      
      (Návrh na začatie prejudiciálneho konania - Sociálna politika - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložky 2 a 3 - Pojem „pracovník na dobu určitú“ - Doložka 4 - Zásada zákazu diskriminácie - Porovnateľnosť situácií - Odôvodnenie - Náhrada pri vypovedaní pracovnej zmluvy na dobu neurčitú z objektívneho dôvodu - Nepriznanie náhrady po skončení preddoktoranskej pracovnej zmluvy na dobu určitú)
      (2019/C 280/13)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Superior de Justicia de Galicia
      
         Účastníci konania
      
      
         Žalobca: Sindicato Nacional de CCOO de Galicia
      
         Žalovaní: Unión General de Trabajadores de Galicia (UGT), Universidad de Santiago de Compostela a Confederación Intersindical Gallega
      
         Výrok
      
      
                  1.
               
               
                  Rámcová dohoda z 18. marca 1999 o práci na dobu určitú, ktorá sa nachádza v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, a najmä jej doložka 2 bod 1 a doložka 3 bod 1, sa má vykladať v tom zmysle, že sa vzťahuje na pracovníkov zamestnaných na základe preddoktorandských zmlúv dotknutých vo veci samej.
               
            
                  2.
               
               
                  Doložka 4 bod 1 rámcovej dohody o práci na dobu určitú, ktorá sa nachádza v prílohe smernice Rady 1999/70, sa má vykladať v tom zmysle, že nebráni vnútroštátnej právnej úprave, ktorá nepriznáva žiadne náhrady pracovníkom zamestnaným na základe preddoktoranských pracovných zmlúv dotknutých vo veci samej, po skončení pracovnej zmluvy, hoci priznáva náhrady pracovníkom zamestnaným na dobu neurčitú po vypovedaní ich zmluvy z objektívneho dôvodu.
               
            
         (1)  Ú. v. EÚ C 259, 23.7.2018.